Všeobecne záväzné nariadenie obce Malé Ripňany č. 02/2020

o miestnom poplatku za komunálne odpady

a drobné stavebné odpady

Návrh VZN vyvesený na úradnej tabuli v obci Malé Ripňany dňa: 25.11.2020

Návrh VZN zvesený z úradnej tabuli v obci Malé Ripňany dňa: 11.12.2020

VZN vyvesené na úradnej tabuli v obci Malé Ripňany dňa:14.12.2020

VZN nadobúda účinnosť dňa: 01.01.2021

Obec Malé Ripňany, Obecné zastupiteľstvo v Malých Ripňanoch v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Malé Ripňany

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Malé Ripňany týmto VZN ukladá s účinnosťou od 1.1.2021 miestny poplatok za komunálne odpady a drobné stavebné odpady, ktoré vznikajú na území obce Malé Ripňany.

**§ 3**

**Poplatník**

1. Ak ďalej nie je ustanovené inak, poplatok platí poplatník, ktorým je :

a) fyzická osoba, ktorá má v obci trvalý pobyt alebo prechodný pobyt ,alebo ktorá je na území obce

oprávnená užívať alebo užíva byt, nebytový priestor, pozemnú stavbu alebo je časť, alebo objekt,

ktorý nie je stavbou, alebo záhradu, vinicu, ovocný sad, trvalý trávny porast na iný účel ako na

podnikanie, pozemok v zastavanom území obce okrem lesného pozemku a pozemku, ktorý je

evidovaný v katastri nehnuteľností ako vodná plocha ( ďalej len „nehnuteľnosť“),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území

obce na účel podnikania.

c) Podnikateľ, ktorý je oprávnený užívať alebo užíva nehnuteľnosť nachádzajúcu sa na území obce

na iný účel ako na podnikanie.

2. Ak má osoba podľa odseku 1 písm. a) v obci súčasne trvalý pobyt, prechodný pobyt, poplatok

platí iba z dôvodu trvalého pobytu. Ak má osoba podľa odseku 1 písm. a) tohto ustanovenia

v obci trvalý pobyt alebo prechodný pobyt a súčasne je oprávnená užívať alebo užíva

nehnuteľnosť na iný účel ako na podnikanie, poplatok platí iba z dôvodu trvalého pobytu alebo

prechodného pobytu .

3. Poplatok od poplatníka v ustanovenej výške pre obec vyberá a za vybraný poplatok ručí :

1. **vlastník nehnuteľností**

* ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi
* ak s výberom poplatku zástupca alebo správca súhlasí, ak nedošlo k určeniu zástupcu alebo správcu obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

1. **správca**

* ak je vlastníkom nehnuteľností štát, vyšší územný celok alebo obec (ďalej len „platiteľ“). Platiteľ a poplatník sa môžu písomne dohodnúť, že poplatok obci odvedie priamo poplatník. Za odvedenie poplatku obci ručí platiteľ.

4. Poplatková povinnosť vzniká dňom, ktorým nastane skutočnosť uvedená v odseku 2 tohto

ustanovenia. Poplatková povinnosť zaniká dňom, ktorým zanikne skutočnosť zakladajúca vznik

poplatkovej povinnosti.

5. Komunálny odpad v našej obci sa zberá do 110 l kovových zberných nádob a 120 l plastových

nádob, ktoré zabezpečuje obec za cenu nájmu 20 Eur na jednu nádobu a 10 rokov, ktorá je

určená pre max. 4 osoby v jednej domácnosti. Každým ďalším 4 osobám bude poskytnutá za cenu

nájmu ďalšia nová nádoba.

Ak chce pôvodca odpadu, poplatník používať smetnú nádobu nad počet evidovaných osôb

v domácnosti, musí doplatiť fiktívne osoby pre predpísaný počet osôb na nádobu .

**§ 4**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 5**

**Sadzby poplatku**

Sadzbu poplatku sa pre obec určuje zák. č. 582/2004 Z.z. na jeden kalendárny rok podľa § 78 ods.1 b) Zb.z. nakoľko v obci nie je zavedený množstevný zber

1. pre fyzické osoby podľa § 77 odseku 2 písm. a ) sa určuje sadzba poplatku v zmysle § 78 odseku 1 písm. b) na 0,0630 € za osobu a kalendárny deň t.j. **23,- € / osoba a rok**
2. pre fyzické a právnické osoby, podľa § 77 odseku 2 b) a c) ktoré v obci prevádzkujú podnikateľskú činnosť, nakoľko sa nevypočítava ukazovateľ produkcie komunálnych odpadov, stanovuje obec koeficient na hodnotu 1 a postupuje podľa § 79 ods.4 a) zákona, čo znamená, že celkový poplatok pre FO a PO sa rovná súčinu sadzby dane podľa bodu a) tohto článku a počtu zamestnancov a osôb v obdobnom vzťahu k daňovému subjektu v predchádzajúcemu roku.

**23,- € x Z = ročný poplatok dane za jednu nádobu**

Z  **-** počet zamestnancov a osôb v obdobnom vzťahu k daňovému subjektu

v predchádzajúcom roku.

**§ 6**

**Postup obce pri vyrubení poplatku a splatnosť poplatku**

* + 1. Obec v zmysle § 81 zákona č. 582/2004 Z.z. vyrubuje poplatok rozhodnutím - platobným výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
    2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

**§ 7**

**Spôsob, forma a miesto na zaplatenie poplatku pri množstvovom zbere**

1. Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku:

##### a) v hotovosti do pokladne obce v Malých Ripňanoch

b) prevodom na účet obce Malé Ripňany ***IBAN: SK7356000000000879083002***

( č. ú***.***0879083002/5600***)*** v Prima banke Slovensko, a.s., ktorý označí VS – číslo ***rozhodnutia***

c) poštovou poukážkou, ktorú dostane na vyžiadanie od obce Malé Ripňany, na ktorej označí VS

– číslo rozhodnutia.

**§ 8**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:
3. poplatník nesmie byť dlžníkom obce
4. musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)

**§ 9**

**Zníženie poplatku**

1. Obec na základe písomnej žiadosti poplatok zníži o 2,- Eura z ročnej sumy starobnému dôchodcovi vo veku nad 62 rokov a táto zľava bude uplatňovaná automaticky i v nasledujúcich obdobiach, až do zániku platnosti rozhodnutia sociálnej poisťovne o pridelení starobného dôchodku, ktoré je neoddeliteľnou súčasťou žiadosti o znížení poplatku, alebo zmenou vzn.
2. Ak si v zdaňovacom období poplatník neuplatní nárok na zníženie poplatku do 30.06. príslušného kalendárneho roka podaním žiadosti a v tejto lehote nepredloží príslušné doklady nárok na zníženie poplatku za toto obdobie zaniká.
3. Zľavy sú prípustné len poplatníkom, ktorí majú usporiadané všetky záväzky voči obci Malé Ripňany.

**§ 10**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Malé Ripňany č.02/2019.

**§ 11**

**Záverečné ustanovenie**

Obecné zastupiteľstvo v Malých Ripňanoch sa uznieslo na vydaní tohto VZN na svojom zasadnutí dňa 11.12.2020 uznesením č. 74/2020 a toto VZN nadobúda účinnosť dňom 1.1.2021.

Mgr. Pavol Gubáň

starosta obce